Csongrád Város Polgármesterétől

Száma: Ref/7-3/2021.

Témafelelős: Cseri Gábor

ELŐTERJESZTÉS

## Csongrád Városi Önkormányzat Képviselő-testületének hatáskörében eljáró Polgármester döntéséhez

Tárgy: Javaslat óvodai beíratások időpontjára a 2021/2022-es nevelési évet érintően

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Csongrád város Polgármestere az alábbiakat terjeszti elő:

„A nemzeti köznevelésről” szóló 2011. évi CXC. törvény (továbbiakban: Nkt.) 83.§ (2) b) pontja alapján a fenntartó dönt az óvodai általános felvételi időpontról.

„A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII.31.) EMMI rendelet 20.§ (1) bekezdése rögzíti, hogy a beiratkozásra a tárgyév április 20-a és május 20-a között kerülhet sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját és az óvoda honlapján.

Tekintettel a fenti jogszabályi hivatkozásokra, valamint az intézmény igazgatójával történt egyeztetésre, a Csongrádi Óvodák Igazgatósága óvodáiba a 2021/2022-es nevelési évre az alábbi módon és időpontokban lehet beíratni a gyermekeket.

A beiratkozás online formában, vagy személyesen történhet.

Csongrád tagóvodáiba 2021. április 26-27. (hétfő, kedd) 7.00-17.00 óra között **személyesen,** aCsongrád Városi Galéria földszinti tárgyaló termében, Csongrád, Kossuth tér 7.

A bokrosi városrész tagóvodájába 2021. április 28. (szerda), 8.00-12.00 óra között.   
Helyszín: Bokrosi „Napsugár” Óvoda, Csongrád-Bokros, Gyójai u. 1.

A vírushelyzetre tekintettel, a személyes beiratkozások a védőintézkedések szigorú betartása mellett folyhatnak.

2

**Határozati javaslat**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, **a 2021/2022-es nevelési évre történő óvodai beíratások időpontjára** vonatkozóanCsongrád város Polgármestereaz alábbi döntést hozza:

1. A Csongrádi Óvodák Igazgatósága óvodai beiratkozását az alábbi időpontokra tűzi ki:

Csongrád: 2021. április 26-27. (hétfő, kedd) 7.00-17.00 óra között.

Csongrád-Bokros: 2021. április 28. (szerda) 8.00-12.00 óra között.

1. A Polgármester felkéri a Jegyzőt, hogy a beiratkozással kapcsolatos jogszabály szerinti tartalmú hirdetmény közzétételéről gondoskodjon.

Felelős: Dr. Juhász László jegyző

Határidő: 2021. március 26.

Erről értesítést kap:

1. Képviselő-testület tagjai
2. Cseri Gábor, alpolgármester és általa:
3. az érintettek

Csongrád, 2021. március 25.

Bedő Tamás

polgármester